Tnhjilan seejiq Truku

Tnhjilan seejiq Truku（德路固群的遷移） 
Rudan ta sbiyaw o pnaah inu hug? yasa pnyahan balay seejiq o 
pnaah Hdagan lukus, pnkla saw nii ka seejiq Qhabu.
Rmngaw, ini tuku knkla ka rudan namu sbiyaw, sngkuxul balay 
tnsamac(t).
Wada dha priyuxun sinaw ni buwax ka dxgal, brigun dha seejiq 
Qhabu kana, kiya ni rmngaw ka seejiq Qhabu, nami kana ka dxgal nii 
da.
Kiya ni balay bi ka rudan ta sbiyaw o ini skuxul qmpah, smkuxul
balay tnsamac(t), dhuq alang Toda ni alang Truku, duma o dhuq alang 
brayaw, kiya ni asi tpusu mniq hiya da.

Sayang do dxgal Hdagan lukus o gaga niqan seejiq Qhabu kana 
da, rmngaw ka rudan: seejiq gaga mniq alang Truku o wada mrana 
balay da, paah hiya ni wada mswayay da, duma o wada quri bukuy 
dgiyaq (kika alang Karingko sayang), seejiq wada tnsamac(t) bukuy 
dgiyaq o qmita malu bi dxgal, smkuxul balay mniq hiya, wada asi 
alax alang dha nanaq ni thjil bukuy dgiyaq, kiya ni dhiya o ida lutuc(t)
seejiq Truku kana.
Nasi niqan knkla ka rudan ta o naa ta mniq alang Hdangan lukus.

Snakun:Truku